Diari Oficial de la Generalitat Valenciana


Sumari del DOGV 4913, del 29-12-2004 (2004/13860)

ORDE de 21 de desembre de 2004, de la Conselleria de Cultura, Educació i Esport, per la qual es creen, amplien i suprimixen llocs de treball docent, per a ser ocupats per funcionaris del cos de mestres en els instituts i seccions que incorporen el primer cicle d'Educació Secundària Obligatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4913

Data del DOGV
:   29-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/13085


Data del document
:   21-12-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * personal docent
    * qualificació del personal
    * personal

ORDE de 21 de desembre de 2004, de la Conselleria de Cultura, Educació i Esport, per la qual es creen, amplien i suprimixen llocs de treball docent, per a ser ocupats per funcionaris del cos de mestres en els instituts i seccions que incorporen el primer cicle d'Educació Secundària Obligatòria. [2004/13810]
  
La disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu (BOE núm. 238, de 4 d'octubre), preveu que els professors d'Educació General Bàsica integrats en el cos de mestres, podran prestar servicis en el primer cicle de l'Educació Secundària Obligatòria.
  
El Reial Decret 1.487/1994, d'1 de juliol (BOE núm. 179, de 28 de juliol), ha determinat la implantació generalitzada del primer cicle de l'Educació Secundària Obligatòria en el curs escolar 1997/1998.
  
L'Orde de 14 de desembre de 2004, de la Conselleria de Cultura, Educació i Esport, per la qual es publiquen les unitats de primer cicle d'Educació Secundària Obligatòria.
  
L'Orde de 21 de desembre de 2004, de la Conselleria de Cultura, Educació i Esport, per la qual es regula el procés final d'adscripció dels funcionaris del Cos de Mestres als llocs de treball del primer cicle de Secundària Obligatòria en instituts d'Educació Secundària.
  
En conseqüència, és necessari determinar els llocs de treball que podran ser ocupats per funcionaris del cos de mestres per a impartir les ensenyances del primer cicle de l'Educació Secundària Obligatòria en els instituts i seccions que incorporen dites ensenyances a partir del curs 2005/06.
  
En virtut d'això i en ús de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Els llocs de treball del primer cicle de l'Educació Secundària Obligatòria que es creen en instituts i seccions que incorporen el primer cicle de la citada ensenyança per a la seua cobertura per funcionaris de carrera del cos de mestres són els que es determinen en l'annex I de la present orde.
  
Segon
  
Els centres que incrementen plantilla, amb la creació de nous llocs com a conseqüència de l'increment de noves unitats del primer cicle d'Educació Secundària Obligatòria són els que s'indiquen en l'annex II de la present orde.
  
Tercer
  
Els centres que disminuïxen plantilla, amb la supressió de llocs com a conseqüència de la disminució d'unitats del primer cicle d'Educació Secundària Obligatòria són els que s'indiquen en l'annex III de la present orde.
  
DISPOSICIÓ ADDICIONAL
  
La present orde s'inscriurà en el Registre de Centres Docents de la Comunitat Valenciana
  
DISPOSICIONS FINALS
  
Primera
  
Autoritze les Direccions Generals de Règim Econòmic i de Personal Docent perquè, en l'àmbit de les seues respectives competències, adopten totes les mesures siguen necessàries que per a l'execució del que disposa esta orde.
  
Segona
  
Esta orde entrarà en vigor l'endemà de la publicació en el Diari Oficial de la Generalitat Valenciana. Els efectes de la creació de les places seran de l'1 de setembre de 2005.
  
Tercera
  
De conformitat amb el que estabixen els articles 107, 116 i 117 de la Llei de Règim Jurídic de les Administracions Públiques i del Procediment Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 21 de desembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN